Ο **Ρόμπερτ Ντέιβιντ "Ρόμπι" Κιν** (*Robert David "Robbie" Keane*, ιρλανδικά: *Roibeárd Ó Catháin*, 8 Ιουλίου 1980) είναι Ιρλανδός πρώην ποδοσφαιριστής που αγωνιζόταν ως επιθετικός.

Καριέρα
-------

Ο Κιν έχει πετύχει 68 τέρματα με την εθνική ομάδα της χώρας του αποτελώντας με αυτό τον τρόπο τον κορυφαίο σκόρερ όλων των εποχών με την Εθνική Ιρλανδίας, έχοντας γίνει ο  πρώτος Ιρλανδός ποδοσφαιριστής που να έχει πετύχει 50 διεθνή γκολ τον Ιούνιο του 2011 (κατάλογος ποδοσφαιριστών ανδρών με 50 ή περισσότερα διεθνή γκολ). Έχει τοποθετηθεί στην 23η θέση με τους κορυφαίους διεθνείς σκόρερ παγκοσμια. 
Σκόραρε για 17 συνεχόμενα χρόνια για την εθνική του ομάδα, επίδοση ρεκόρ κόσμου που κατέρριψε την προηγούμενη που είχε ο Ούγγρος Ίμρε Σλόσσερ-Λάκατος για σχεδόν ένα αιώνα.
Ήταν ο πρώτος σκόρερ της Ιρλανδίας στο Παγκόσμιο Κύπελλο του 2002 που έλαβε χώρα στα γήπεδα της Ιαπωνίας και της Νότιας Κορέας, με τρία γκολ μαζί με ένα πέναλτι που μετέτρεψε σε γκολ στη διαδικασία των πέναλτι με αντίπαλο την Ισπανία. Με 146 διεθνείς συμμετοχές, αποτελεί τον δεύτερο Ιρλανδό με τις περισσότερες συμμετοχές όλων των εποχών και αποτελεί μέλος του FIFA Century Club. Αποτελεί επίσης τον 16ο καλύτερο σκόρερ στην ιστορία της Πρέμιερ Λιγκ με 126 γκολ συνολικά και είναι ο 11ος καλύτερος σκόρερ στην ιστορία της Τότεναμ με 112 γκολ σε 306 επίσημους αγώνες.

Ο Κιν ξεκίνησε την επαγγελματική του καριέρα στην Γουλβς, σκοράροντας δύο φορές στο ντεμπούτο του σε ηλικία 17 ετών. Την επόμενη σεζόν ήταν ο πρώτος σκόρερ της ομάδας του, ενώ ταυτόχρονα πέτυχε το πρώτο του πρώτο του διεθνές τέρμα με την Ιρλανδία. Άλλαξε ομάδες αρκετά συχνά την περίοδο ανάμεσα στο 1999 και το 2002, καταρρίπτοντας το ένα ρεκόρ μεταγγραφής μετά το άλλο, άλλα τα σύντομα περάσματά του από τις Ίντερ και Λιντς Γιουνάιτεντ αποδείχθηκαν αποτυχημένα. Μετακόμισε στην Τότεναμ το 2002 και αγωνίστηκε εκεί για έξι χρόνια. Η σεζόν 2007–08 αποτέλεσε την πλέον παραγωγική στην καριέρα του καθώς σημείωσε το ρεκόρ καριέρας του πετυχαίνοντας 23 τέρματα μέσα σε μία σεζόν, και κατέκτησε τον πρώτο του τίτλο, το Λιγκ Καπ. Πήρε μεταγγραφή για την Λίβερπουλ τον Ιούλιο του 2008 αλλά πέρασε μόλις έξι μήνες στην ομάδα και σύντομα επέστρεψε στην Τότεναμ, όπου έγινε αρχηγός της πρώτης ομάδας. Τον Ιανουάριο του 2010, ο Κιν πήγε ως δανεικός στην ομάδα της Σκωτσέζικης Πρέμιερ Λιγκ Σέλτικ για το υπόλοιπο της σεζόν. Αποχαιρέτησε την Τότεναμ με προορισμό τους Λος Άντζελες Γκάλαξι το 2011. Τον Ιανουάριο του 2012, ο Κιν πήρε μεταγραφή για την ομάδα της Πρέμιερ Λιγκ Άστον Βίλα ως δανεικός για δύο μήνες, στην περίοδο διακοπής του Μέιτζορ Λιγκ Σόκερ. Η φήμη του Ρόμπι Κιν αυξήθηκε όταν έγινε ο πρώτος σκόρερ της Ιρλανδίας το 2004 και όταν ο Στιβ Στόντον τον έχρισε αρχηγό της εθνικής ομάδας της χώρας του το 2006.

Στις 21 Ιανουαρίου 2012, κατάφερε το σπάνιο ρεκόρ του να σκοράρει σε επίσημες διοργανώσεις με δέκα διαφορετικές ομάδες, όταν σκόραρε δύο φορές με την Άστον Βίλα απέναντι στην παλιά του ομάδα, την Γουλβς για την Πρέμιερ Λιγκ. Αυτό σήμαινε πως ο Κιν είχε πλέον σκοράρει σε επίσημες διοργανώσεις ως παίκτης της Άστον Βίλα, της Γουέστ Χαμ, της Λιντς Γιουνάιτεντ, της Λίβερπουλ, της Τότεναμ και της Κόβεντρι Σίτι, με όλες αυτές να αγωνίζονται στην Πρέμιερ Λιγκ, της Γουλβς στην Β' Κατηγορία Αγγλίας, της Σέλτικ στην Σκωτσέζικη Πρέμιερ Λιγκ, της Ίντερ στην ιταλική Σέριε Α και των Λος Άντζελες Γκάλαξι στην Μέιτζορ Λιγκ Σόκερ των ΗΠΑ.

Τίτλοι και διακρίσεις
---------------------

**Τότεναμ**

* Λιγκ Καπ : 2007–08

**Λος Άντζελες Γκάλαξι**

* Κύπελλο Μέιτζορ Λιγκ Σόκερ (3) : 2011, 2012, 2014

**Ιρλανδίας Κ-18**

* Ευρωπαϊκό Πρωτάθλημα U18 UEFA : 1998

**Ατομικές διακρίσεις**

* Νέος διεθνής παίκτης της χρονιάς (2) : 1998, 1999
* PFA Ομάδα της Χρονιάς : 1997–98
* Καλύτερη ενδεκάδα Μέιτζορ Λιγκ Σόκερ (4) : 2012, 2013, 2014, 2015
* MVP Μέιτζορ Λιγκ Σόκερ : 2014
* MVP Κυπέλλου Μέιτζορ Λιγκ Σόκερ : 2014
* Μέιτζορ Λιγκ Σόκερ All-Star : 2015

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «International Goals: Players with 30 or More Goals». Ανακτήθηκε στις 28 Ιανουαρίου 2022.
2. ↑  «Robbie Keane - Century of International Appearances». Ανακτήθηκε στις 28 Ιανουαρίου 2022.
3. ↑  «Robbie Keane set for another record thanks to online assist». Ανακτήθηκε στις 3 Σεπτεμβρίου 2020.
4. ↑  «Most consecutive years scoring International soccer goals: world record set by Robbie Keane». Αρχειοθετήθηκε από το πρωτότυπο στις 10 Οκτωβρίου 2020. Ανακτήθηκε στις 9 Οκτωβρίου 2020.
5. ↑  «Premier League Player Stats : Goals». Ανακτήθηκε στις 28 Ιανουαρίου 2022.
6. ↑  «Robbie KEANE». Ανακτήθηκε στις 28 Ιανουαρίου 2022.
7. 1 2  «Robert David Keane (Player)». Ανακτήθηκε στις 28 Ιανουαρίου 2022.
8. ↑  «Robbie Keane 2007-08 saison». Ανακτήθηκε στις 28 Ιανουαρίου 2022.
9. ↑  «Robbie Keane». Ανακτήθηκε στις 28 Ιανουαρίου 2022.
10. ↑  «MLS Player Profile :Robbie Keane». Ανακτήθηκε στις 28 Ιανουαρίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Profile – Robbie Keane Αρχειοθετήθηκε 2007-09-02 στο Wayback Machine. BBC Sport
* FIFA Player Statistics: Robbie KEANE Αρχειοθετήθηκε 2015-07-07 στο Wayback Machine. FIFA.com
* ESPN Profile Αρχειοθετήθηκε 2010-05-24 στο Wayback Machine.
* Premier League profile Αρχειοθετήθηκε 2012-10-01 στο Wayback Machine.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ιρλανδίας – Euro 2016** |
| --- |
|  |
|  | 
* 1 Γουέστγουντ
* 2 Κόουλμαν
* 3 Κλάρκ
* 4 Ο'Σέι
* 5 Κίογκ
* 6 Γουίλαν
* 7 ΜακΓκίντι
* 8 ΜακΚάρθι
* 9 Λόνγκ
* 10 Κιν (α)
* 11 ΜακΚλιν
* 12 Ντάφι
* 13 Χέντρικ
* 14 Γουόλτερς

* 15 Κρίστι
* 16 Γκίβεν
* 17 Γουόρντ
* 18 Μέιλερ
* 19 Μπρέιντι
* 20 Χούλαχαν
* 21 Μέρφι
* 22 Κουίν
* 23 Ράντολφ
* Προπονητής: Ο'Νιλ
 |

 |